अदालतका कर्मचारीहरूका अनुसार गोरेले परस्परमा बाझिने उत्तरहरू दिइरहेका छन् । उनलाई अदालतका कर्मचारीले सही र सत्यतथ्य उत्तर दिन आग्रह गर्दै बयान लिइरहँदा उनले उत्तरमा भन्ने गरेका छन्, ‘म आफू दियोजस्तै बलेर अरूलाई बचाउँछु । फेरि भन्ने गरेका छन्, मेरो कुनै कसुर नै छैन, मलाई फसाइएको हो, यसैले म कसैलाई बाँकी राख्दिनँ ।’ गोरेले अदालतमा अभियोग लागेका ६३ जना सबै अभियुक्तलाई आफूले चिनेको स्वीकार गरिसकेका छन् । ‘गोरे अब आफैँ न्यायाधीशझैँ भएका छन्, उनले के भन्छन्, त्यसले न्यायमा धेरै अर्थ राख्छ,’ कानुन व्यवसायी उद्धवचन्द्र घिमिरेले भने ।
